**Pasientinformasjon**

**Svangerskapsavbrudd
medikamentell abort**

**(svangerskapsuke 9-12)**

Du har fått en tablett Mifegyn® som vil starte aborten. Du kan få blødning og lette magesmerter de neste dagene. Hvis du kaster opp tabletten innen 2 timer, må du komme tilbake og få en ny. Er du kvalm, kan du få med resept på kvalmestillende tabletter.

* Lev så normalt som mulig, du kan godt gå på jobb
* Egenmelding skal primært benyttes. Ved behov for sykemelding fylles denne ut ifm dagbehandlingen på 4AC
* Har du behov for smertestillende tabletter kan du bruke Ibuprofen/ Paracetamol/ Naproxen
* Bruk menstruasjonsbind, ikke tampong ved blødning

**Frammøte til dagbehandling**

Møt den \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ på KK post 4AC. i 4. etg. Østbygget

* Du bør spise frokost før du kommer
* I avdelingen får du Cytotec® tabletter som skal settes i skjeden
* Du må beregne å være i avdelingen i 6-8 timer. I noen tilfeller vil behandlingen ta lengre tid, og det kan være nødvendig å overnatte
* Etter 3 timer, får du 2 nye tabletter som du legger under tungen. Dette gis hver 3. time (maks 4 ganger)
* Det er viktig at du er oppe og i aktivitet. Da dette kan sette fortgang i prosessen. Aktivitet kan lindre smerte, en varmeflaske kan også hjelpe på smertene
* Du vil få smertestillende medisin etter behov, men de tar ikke alle smerter. Smertene kan være ganske sterke mens livmoren arbeider for å støte ut graviditeten
* Det er normalt å få blødning med blodklumper
* Bruk ringeklokken på rommet eller på toalettet når du har behov for hjelp eller har spørsmål til den sykepleieren som har ansvaret for deg
* Du må bruke bekken ved hvert toalettbesøk. Dette får du fra sykepleier på avdelingen for å være sikker på at du har abortert før du reiser hjem. Det kan hende at du vil kunne se fosteret
* Dersom aborten ikke blir avsluttet ved hjelp av tabletter må det gjennomføres en ultralyd, og noen ganger en utskrapning av livmorhulen
* Du kan bruke dine private klær under oppholdet. Ta med ekstra skift
* Du kan ikke kjøre bil selv, da du kan bli trett av medisinene du får under oppholdet
* Når behandlingen er ferdig får du en samtale med sykepleier før du reiser hjem

**Etter aborten bør du være oppmerksom på følgende**

* Menstruasjonslignende avtakende blødning og utflod kan forekomme inntil 4 uker etter aborten. Bruk bind, ikke tampong.
* Kontakt Kvinneklinikken hvis du blør svært rikelig/klumper i flere dager(blør mer enn 6 nattbind på 2 timer).
* Smerte som ved menstruasjon er vanlig. Ta kontakt ved sterke smerter som ikke bedres av Paracetamol og Ibux, eller ved feber over 38 C.
* Menstruasjonen kommer tilbake 4-6 uker etter aborten. Den første menstruasjonen er ofte kraftigere og mer langvarig enn vanlig.
* Samleie og bading bør unngås så lenge du blør.
* Skal du begynne med p-pille, kan du starte dagen etter aborten.
* Kan du fortsatt være gravid?

Du har fått med deg en graviditetstest. Det er viktig at du tar denne graviditetstesten 4 uker etter aborten for å forsikre deg om at svangerskapet er avsluttet.

Dersom graviditetstesten er positiv eller du mistenker at du fortsatt kan være gravid, må du kontakte gynekologisk poliklinikk eller fastlegen din. Det vil bli tatt en blodprøve og avtalt videre oppfølging

**Kontaktinformasjon Kvinneklinikken:**

Gynekologisk poliklinikk kl.08.00-15-00 på ukedager: **51 51 93 85**

Post 4AC etter kl.15.00 eller i helg: **51 51 82 92**

Kvinneklinikken, januar 2019
[www.sus.no/kvinneklinikken](http://www.sus.no/kvinneklinikken)

Kvinneklinikken SUS, januar 2015
[www.sus.no/kvinneklinkken](http://www.sus.no/kvinneklinkken)